MT
18.1.2023
Il-Ġurnal Uffiċjali tal-Unjoni Ewropea
C 17/25
— Aroma Qawwija u b’saħħitha. — Togħma: Tiddependi mill-metodu tal-produzzjoni, speċjalment in-numru ta’ drabi li t-taħlita tinħadem fil-magna tal-impastar: jekk il-ġobon jiddawwar ħafna, ikollu togħma morra, pikkanti, qawwija, u jkun fih aroma penetranti u rustika ta’ butir li tmellaħ għal ċertu żmien; il-ġobon li jinħadem inqas ikollu l-istess togħmiet, iżda dawn ikunu inqas qawwija.
F’kull każ, il-ġobon għandu togħma qawwija, wiesgħa, persistenti, pikkanti u xi ftit morra fin-naħa ta’ wara tal-ħalq u jħalli togħma qawwija wara li jittiekel.
3.3.
Għalf (għall-prodotti li joriġinaw mill-annimali biss) u materja prima (għall-prodotti pproċessati biss) A)
Għalf
L-għalf tal-baqar li jipproduċu l-ħalib użat bħala l-materja prima għall-produzzjoni tal-“Queso Casín” huwa bbażat fuq ir-riżorsi naturali taż-żona, permezz tar-ragħa ssupplimentat minn foraġġ frisk u ppreservat, ċereali u legumi.”
B)
Materja prima
Ħalib tal-baqra, fermenti lattiċi, tames, melħ, u b’mod fakultattiv klorur tal-kalċju.
Il-ħalib użat għall-produzzjoni tal-ġobnijiet protetti huwa dak miksub minn baqar f’saħħithom tar-razez Asturiana de la Montaña o Casina, Asturiana de los Valles, Frisona u t-taħlita ta’ dawn ir-razez.
3.4.
Passi speċifiċi tal-produzzjoni li jridu jsiru fiż-żona ġeografika ddefinita Il-proċessi kollha meħtieġa biex isir il-“Queso Casín”, jiġi prodott il-ħalib, isir il-ġobon (koagulazzjoni, skular u impastar tal-ġobon), il-maturazzjoni u l-ippakkjar isiru fiż-żona ġeografika ddefinita, li tinkludi l-muniċipalitajiet ta’ Caso, Sobrescopio u Piloña.
3.5.
Regoli speċifiċi dwar it-tqattigħ, it-taħkik, l-ippakkjar, eċċ.
Ippakkjar – Biex tiġi mħarsa l-kwalità tal-prodott, dan għandu jkun ippakkjat fil-post fejn jiġi prodott jew fil-post fejn issir il-maturazzjoni qabel id-distribuzzjoni, minħabba li għandu qoxra fina u rqiqa, kważi ineżistenti, u li għalhekk għandu aktar ċans li din il-qoxra jsirilha xi tibdil, li jista’ jikkawża modifikazzjonijiet fl-aspett estern u jgħinu biex ikun hemm aktar kontaminazzjoni.
Barra minn hekk, minħabba r-raġuni msemmija, dan il-prodott jista’ jiġi kkunsmat kollu, u għalhekk huwa meħtieġ li jiġi ppakkjat minn qabel.
Il-materjali permessi għall-ippakkjar huma l-karta, il-kartun, l-injam jew il-plastik, għall-użu tal-oġġetti tal-ikel, u prodotti oħra awtorizzati mill-Kunsill Regolatorju.
3.6.
Regoli speċifiċi dwar it-tikkettar Il-ġobnijiet protetti, minbarra t-tikketta ta’ kull produttur individwali, għandu jkollhom tikketta sekondarja numerata li tħares l-identità tal-prodott.
Fuq it-tikketta tal-ġobnijiet protetti għandha tiġi indikata b’mod ċar il-frażi “Denominación de Origen Protegida ‘Queso Casín’” – u l-logo, li għandu jkun uniku, b’erba’ possibiltajiet ta’ kulur, għal dawk l-operaturi kollha li jbigħu ġobnijiet protetti permezz tad-DOP.
Dawn huma riprodotti hawn taħt.